แฟนผมพึ่งกินยาคุมเมื่อวานเป็นยาคุมแบบ28เม็ดซึ่งกินหลังหมดประจำเดือนมาสักพักละแต่ก่อนน่านี้เราไม่เคยมีsexกันซึ่งมั่นใจเลยว่าไม่มีการตั้งท้องแล้วเดือนหน้าผมจะไปหาแฟนซึ่งน่าจะเป็นวันที่แฟนกินยาคุมแผงที่สองเม็ดแรกอยากถามว่ายาจะคุมตั้งแต่เม็ดแรกของแผงที่สองไหมแล้วคุมแบบเต็มประสิทธิภาพรึป่าวเพราะแผงแรกกินหลังหมดประจำเดือนมานานเลยกลัวว่าจะมีปัญหา
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากก่อนรับประทานยาคุมแผงแรก แน่ใจว่าไม่มีการตั้งครรภ์ พอรับประทานยาคุมแผงแรกมาอย่างต่อเนื่องแล้วต่อแผงที่สอง(โดยพอสิ้นสุดแผงแรกก็มีประจำเดือนตามปกติ) ก็น่าจะมีเพศสัมพันธ์ได้ทันทีค่ะ